REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/278-16

24. januar 2017. godine

B e o g r a d

Z A P I S N I K

DEVETE SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 28. NOVEMBAR 2016. GODINE, U 13,00 ČASOVA

Sednica je počela u 13,10 časova.

Sednicom je predsedavala Maja Gojković, predsednica Odbora.

Sednici su prisustvovali: mr Jadranka Jovanović, Mirko Krlić, Snežana Paunović, dr Ana Stevanović, Vesna Marjanović, Nataša Mihailović Vacić, Hadži Milorad Stošić i Đorđe Vukadinović, članovi Odbora.

Sednici je prisustvovao: Srbislav Filipović, Dragana Kostić, Miletić Mihajlović, Vladimir Đurić, Maja Videnović i Enis Imamović, zamenici članova Odbora.

Sednici nije prisustvovala Aleksandra Belačić, član Odbora niti njen zamenik.

Na predlog predsedavajućeg, članovi Odbora su većinom glasova usvojili sledeći:

D n e v n i r e d:

1. Utvrđivanje liste kandidata za članove Saveta Regulatornog tela za elektronske medije, kao i liste organizacija koje zajedno čine jedinstvenog ovlašćenog predlagača, koje su predložili univerziteti akreditovani u Republici Srbiji, zajedničkim dogovorom, kao i udruženja čiji su ciljevi ostvarivanje slobode izražavanja i zaštita dece, zajedničkim dogovorom;
2. Razmatranje Inicijative za donošenje autentičnog tumačenja odredaba Zakona o elektronskim medijima, koju je Odboru podnela Javna medijska ustanova „Radio televizija Srbije“.

**PRVA TAČKA**- Utvrđivanje liste kandidata za članove Saveta Regulatornog tela za elektronske medije, kao i liste organizacija koje zajedno čine jedinstvenog ovlašćenog predlagača, koje su predložili univerziteti akreditovani u Republici Srbiji, zajedničkim dogovorom, kao i udruženja čiji su ciljevi ostvarivanje slobode izražavanja i zaštita dece, zajedničkim dogovorom

Predsedavajuća je podsetila članove Odbora na postupak predlaganja članova Saveta Regulatora, regulisan čl. 10. i 11. Zakona o elektronskim medijima. Takođe, istakla je da su službi Odbora dostavljeni obrazloženi predlozi tri univerziteta, kao i obrazloženi predlozi 56 udruženja čiji su ciljevi ostvarivanje slobode izražavanja i zaštita dece.

Predsedavajuća je informisala prisutne da smatra da na osnovu podnete dokumentacije, Univerzitet u Beogradu, Univerzitet UNION - Nikola Tesla, kao i Univerzitet u Kragujevcu, ispunjavaju uslove propisane Zakonom o elektronskim medijima.

Konstatovala je da od predloženih kandidata, a na osnovu podnete dokumentacije, smatra da uslove propisane Zakonom o elektronskim medijima i Javnim pozivom, ispunjavaju: Vladimir Tomašević i Goran Petrović.

Predsedavajuća je otvorila raspravu povodom ove tačke Dnevnog reda u kojoj su učestvovali: Vladimir Đurić, Ana Stevanović, Enis Imamović, Vesna Marjanović, Đorđe Vukadinović, Nataša Mihailović Vacić, Snežana Paunović, Srbislav Filipović i Maja Gojković.

**Vladimir Đurić** istakao je da smatra da pojedina udruženja čiji su ciljevi ostvarivanje slobode izražavanja i zaštita dece, a koja su iskoristila svoje zakonsko pravo da predložile kandidate za člana Saveta Regulatora, ne ispunjavaju uslove propisane Javnim pozivom.

**Ana Stevanović** saglasila se sa iznetim stavom Vladimira Đurića i dodala da primarna delatnost organizacija koje su podnele obrazloženi predlog dva kandidata za člana Saveta Regulatora, nije u skladu sa uslovima predviđenim Zakonom o elektronskih medijima.

**Enis Imamović** konstatovao je da je prethodni izbor za člana Saveta Regulatora sproveden u skladu sa Zakonom, kao i da smatra da je potrebno sačekati sa postupkom utvrđivanje liste kandidata za članove Saveta Regulatornog, kao i liste organizacija koje zajedno čine jedinstvenog ovlašćenog predlagača do okončanja upravnog spora koje su nevladine organizacije pokrenule.

**Vesna Marjanović** naglasila je da je na Sedmoj sednici Odbora za kulturu i informisanje, održanoj 2. novembra 2016. godine, glasala protiv donošenja nove Odluke o pokretanju postupka za predlaganje kandidata za člana Saveta Regulatornog tela za elektronske medije koje predlaže ovlašćeni predlagač udruženja čiji su ciljevi ostvarivanje slobode izražavanja i zaštita dece, zajedničkim dogovorom.

Dodala je da je postupak utvrđivanja liste kandidata za člana Saveta Regulatora, koji se bira na predlog ovlašćenog predlagača univerziteta akreditovanih u Republici Srbiji jednostavniji, jer, kako je navedeno, samo dva kandidata ispunjavaju uslove propisane Javnim pozivom. U svom daljem izlaganju konstatovala je da se u skladu sa članom 11. stav 8. Zakona o elektronskim medijima, lista kandidata za člana Saveta Regulatora stavlja na Dnevni red prvog narednog zasedanja, što u prethodnom izboru člana Saveta Regulatora, koji se bira na predlog ovlašćenog predlagača udruženja čiji su ciljevi ostvarivanje slobode izražavanja i zaštita dece, nije bio slučaj.

Istakla je da nije potrebno raspravljati o rezultatima glasanja, s obzirom da smatra da postupak predlaganja kandidata za člana Saveta Regulatora, koji se bira na predlog ovlašćenog predlagača, udruženja čiji su ciljevi ostvarivanje slobode izražavanja i zaštita dece, zajedničkim dogovorom, a koji je sproveden u Desetom sazivu Narodne skupštine, nije sprovedena u skladu sa odredbama Zakona o elektronskim medijima.

**Đorđe Vukadinović** saglasio se sa prethodno iznetim stavovima članova Odbora i dodao da smatra da su prilikom prethodnog izbora za člana Saveta Regulatora, izabrani manje kompetentni kandidati. Naglasio je da je rad Saveta Regulatora u prehodnom periodu sporan, i ocenio je trenutno stanje u oblasti informisanja kao izuzetno loše. U nastavku svog izlaganja istakao je da je potrebno dati prednost kandidatima koji do sada nisu obavljali funkciju člana Saveta Regulatora.

Izneo je mišljenje da predloženi kandidati ne ispunjavaju propisane uslove za člana Saveta Regulatora, s obzirom na činjenicu da nemaju dovoljno iskustva u oblasti informisanja.

**Maja Gojković** informisala je prisutne članove Odbora o rezultatima glasanja Prve tačke Dnevnog reda, Druge sednica, Drugog redovnog zasedanja Narodne skupštine Republike Srbije u 2016. godini koja je glasila: „Izbor članova Saveta Regulatornog tela za elektronske medije".

U nastavku svog izlaganja istakla je da udruženja čiji su ciljevi ostvarivanje slobode izražavanja i zaštita dece, a koja su iskoristile svoje zakonsko pravo da predlože kandidate za člana Saveta Regulatora, ispunjavaju sve uslove propisane Zakonom o elektronskih medija i Javnim pozivom.

Konstatovala je da je postupak predlaganja kandidata za člana Saveta Regulatora, koji se bira na predlog ovlašćenog predlagača, udruženja čiji su ciljevi ostvarivanje slobode izražavanja i zaštita dece, zajedničkim dogovorom, a koji je sproveden u Desetom sazivu Narodne skupštine, sproveo u skladu sa odredbama Zakona o elektronskim medijima.

**Ana Stevanović** iznela je mišljenje da projekti koja su udruženja realizovala u poslednje tri godine, nisu iz oblasti ostvarivanje slobode izražavanje i zaštita dece.

Predložila je da Odbor organizuje javni razgovor sa predloženim kandidatima koji se biraju na predlog ovlašćenog predlagača, udruženja čiji su ciljevi ostvarivanje slobode izražavanja i zaštita dece, zajedničkim dogovorom, a koji nisu izabrani na Drugoj sednici, Drugog redovnog zasedanja Narodne skupštine Republike Srbije u 2016. Godini.

**Nataša Mihailović Vacić** saglasila se sa izlaganjem predsedavajuće i dodala da smatra da postupak izbora člana Saveta Regulatora, na sednici Narodne skupštine ne treba biti ponovljen.

**Snežana Paunović** istakla je da smatra da se postupak predlaganja kandidata za člana Saveta Regulatora, koji se bira na predlog ovlašćenog predlagača, udruženja čiji su ciljevi ostvarivanje slobode izražavanja i zaštita dece, zajedničkim dogovorom, a koji je sproveden u Desetom sazivu Narodne skupštine, sproveo u skladu sa odredbama Zakona o elektronskim medijima.

**Srbislav Filipović** napomenuo je da svaki narodni poslanik se opredeljuje, istupa i glasa po sopstvenom uverenju i u skladu sa propisima koji regulišu rad Narodne skupštine i dodao da svaka organizacija koja ispunjava uslove propisane Zakonom o elektronskim medijima ima pravo da predloži dva kandidata za člana Saveta Regulatora.

**Vladimir Đurić** saglasio se u delu izlaganja člana Odbora Srbislava Filipovića da bi svaki narodni poslanik svoju dužnost trebalo da obavlja u skladu sa Zakonom o Narodnoj skupštini.

**Snežana Paunović** istakla je da je Dnevni red današnje sednice utvrđen, kao i da tačka Dnevnog reda o kojoj se vodi pretres glasi: „Utvrđivanje liste kandidata za članove Saveta Regulatornog tela za elektronske medije, kao i liste organizacija koje zajedno čine jedinstvenog ovlašćenog predlagača, koje su predložili univerziteti akreditovani u Republici Srbiji, zajedničkim dogovorom, kao i udruženja čiji su ciljevi ostvarivanje slobode izražavanja i zaštita dece, zajedničkim dogovorom“, te da je stoga neophodno da se svi članovi Odbora u svom izlganju pridržavaju usvojenog Dnevnog reda.

**Maja Gojković** saglasila se sa iznetim stavom Snežane Paunović i zamolila je članove Odbora da se u svom izlganju drže usvojenog Dnevnog reda.

S obzirom da povodom ove tačke Dnevnog reda nije bilo dalje rasprave, predsedavajuća je stavila na glasanje predlog, da se utvrdi lista kandidata za člana Saveta Regulatornog tela za elektronske medije koji se bira na predlog univerziteta akreditovanih u Republici Srbiji, zajedničkim dogovorom, a na kojoj se nalaze prof. dr Vladimir Tomašević i Goran Petrović.

Odbor je sa 10 glasova za, 3 glasa protiv i 2 člana koji nisu glasali, utvrdio Listu kandidata za člana Saveta Regulatora medije koji se bira na predlog ovlašćenog predlagača univerziteti akreditovani u Republici Srbiji, zajedničkim dogovorom, a na kojoj se nalaze prof. dr Vladimir Tomašević i Goran Petrović.

Predsedavajuća je stavila na glasanje predlog da se u skladu sa članom 10. Zakona o elektronskim medijima utvrdi Lista organizacija koje zajedno čine jedinstvenog ovlašćenog predlagača, koji se bira na predlog univerziteta akreditovani u Republici Srbiji, zajedničkim dogovorom, a na kojoj se nalaze: Univerzitet u Beogradu, Univerzitet UNION- Nikola Tesla i Univerzitet u Kragujevcu.

Odbor je sa 11 glasova za, 3 glasa protiv i 2 člana koji nisu glasali, utvrdio Listu organizacija koje zajedno čine jedinstvenog ovlašćenog predlagača u skladu sa članom 10. Zakona o elektronskim medijima, a na kojoj se nalaze: Univerzitet u Beogradu,Univerzitet UNION- Nikola Tesla i Univerzitet u Kragujevcu.

Predsedavajuća je stavila predlog na glasanje da se utvrdi Lista kandidata za člana Saveta Regulatora koji se bira na predlog udruženja čiji su ciljevi ostvarivanje slobode izražavanja i zaštita dece, zajedničkim dogovorom, a na kojoj se nalaze, Radoje Kujović i Radoslav Nikolić.

Odbor je sa 10 glasova za, 4 glasa protiv i 2 člana koji nisu glasali, utvrdio Listu kandidata za člana Saveta Regulatora koji se bira na predlog udruženja čiji su ciljevi ostvarivanje slobode izražavanja i zaštita dece, zajedničkim dogovorom, a na kojoj se nalaze Radoje Kujović i Radoslav Nikolić.

Predsedavajuća je stavila na glasanje predlog da se u skladu sa članom 10. Zakona o elektronskim medijima utvrdi Lista organizacija koje zajedno čine jedinstvenog ovlašćenog predlagača, koji se bira na predlog udruženja čiji su ciljevi ostvarivanje slobode izražavanja i zaštita dece, zajedničkim dogovorom, a na kojoj se nalaze: Nacionalna organizacija osoba sa invaliditetom, „Savez gluvih i nagluvih Srbije“, „Savez slepih Srbije“, Savez udruženja za pomoć mentalno nedovoljno razvijenim osobama Srbije, Savez paraplegičara i kvadriplegičara Srbije, SGN Vojvodine - Audiološki centar Novi Sad, Udruženje gluvih i nagluvih Kosova i Metohije, Asocijacija tumača srpskog znakovnog jezika, Gradska organizacija gluvih Beograda, Udruženje gluvih i nagluvih Užice, Udruženje gluvih i nagluvih Šumadijskog okruga, Gradska organizacija gluvih i nagluvih Leskovac, Gradska organizacija gluvih i nagluvih Niš, Međuopštinska organizacija gluvih i nagluvih Pirot, Osnovna organizacija gluvih i nagluvih Prokuplje, Opštinska organizacija gluvih i nagluvih Aleksinac, Međuopštinsko udruženje gluvih i nagluvih Požarevac, Gradska organizacija gluvih i nagluvih Smederevo, Opštinsko udruženje gluvih i nagluvih Velika Plana, Udruženje gluvih i nagluvih Valjevo, Međuopštinska organizacija gluvih i nagluvih, Osnovna organizacija gluvih i nagluvih Kruševac, Osnovna organizacija gluvih i nagluvih Kraljevo, Međuopštinsko udruženje gluvih i nagluvih za grad Čačak, Udruženje gluvih i nagluvih Novi Pazar, Sportsko udruženje gluvih i nagluvih Novi Pazar, Opštinska organizacija gluvih i nagluvih Trstenik, Opštnnska organizacija gluvih i nagluvih Kuršumlija, Međuopštinska orgalizacija gluvih i nagluvih Vranje, Organizacija gluvih Novi Sad, Organizacija gluvih i nagluvih Zrenjanin, Međuopštinska organizacija gluvih i nagluvih Subotica, Međuopštinska organizacija gluvih i nagluvih Pančevo, Međuopštinska organizacija gluvih i nagluvih Kikinda, Međuopštinska organizacija gluvih i nagluvih S. Mitrovica, Međuopštinska organizacija gluvih i nagluvih Senta, Organizacija gluvih i nagluvih Bela Crkva, Udruženje gluvih Žabalj, Međuopštinska organizacija SGN Kosovska Mitrovica, Okružna organizacija slepih Leskovac, Opštinska organizacija slepih i slabovidih Velika Plana, Udruženje za pomoć MNRO Zvezdara, Društvo za pomoć MNRL Aleksinac, Udruženje „Imam pravo", Društvo za pomoć MNRL Aleksandrovac, Udruženje za pomoć mentalno nedovoljno razvijenih osoba Novi Pazar, Udruženje za pomoć MNRO „Zagrljaj" Topola, Udruženje za pomoć MNRO „Biser" opštine Srbobran, Udruženje za pomoć MNRO Ivanjica, Udruženje za pomoć deci sa posebnim potrebama „Naši snovi“,Udruženje za pomoć MNRO Trstenik i Međuopštinsko udruženje bubrežnih invalida i bolesnika Smederevske Palanke i Velike Plane- Kidney.

Odbor je sa 11 glasova za, 4 glasa protiv i jednim članom koji nije glasao, utvrdio listu organizacija čiji su ciljevi ostvarivanje slobode izražavanja i zaštita dece, a na kojoj se nalaze: Nacionalna organizacija osoba sa invaliditetom, „Savez gluvih i nagluvih Srbije“, „Savez slepih Srbije“, Savez udruženja za pomoć mentalno nedovoljno razvijenim osobama Srbije, Savez paraplegičara i kvadriplegičara Srbije, SGN Vojvodine - Audiološki centar Novi Sad, Udruženje gluvih i nagluvih Kosova i Metohije, Asocijacija tumača srpskog znakovnog jezika, Gradska organizacija gluvih Beograda, Udruženje gluvih i nagluvih Užice, Udruženje gluvih i nagluvih Šumadijskog okruga, Gradska organizacija gluvih i nagluvih Leskovac, Gradska organizacija gluvih i nagluvih Niš, Međuopštinska organizacija gluvih i nagluvih Pirot, Osnovna organizacija gluvih i nagluvih Prokuplje, Opštinska organizacija gluvih i nagluvih Aleksinac, Međuopštinsko udruženje gluvih i nagluvih Požarevac, Gradska organizacija gluvih i nagluvih Smederevo, Opštinsko udruženje gluvih i nagluvih Velika Plana, Udruženje gluvih i nagluvih Valjevo, Međuopštinska organizacija gluvih i nagluvih, Osnovna organizacija gluvih i nagluvih Kruševac, Osnovna organizacija gluvih i nagluvih Kraljevo, Međuopštinsko udruženje gluvih i nagluvih za grad Čačak, Udruženje gluvih i nagluvih Novi Pazar, Sportsko udruženje gluvih i nagluvih Novi Pazar, Opštinska organizacija gluvih i nagluvih Trstenik, Opštnnska organizacija gluvih i nagluvih Kuršumlija, Međuopštinska orgalizacija gluvih i nagluvih Vranje, Organizacija gluvih Novi Sad, Organizacija gluvih i nagluvih Zrenjanin, Međuopštinska organizacija gluvih i nagluvih Subotica, Međuopštinska organizacija gluvih i nagluvih Pančevo, Međuopštinska organizacija gluvih i nagluvih Kikinda, Međuopštinska organizacija gluvih i nagluvih S. Mitrovica, Međuopštinska organizacija gluvih i nagluvih Senta, Organizacija gluvih i nagluvih Bela Crkva, Udruženje gluvih Žabalj, Međuopštinska organizacija SGN Kosovska Mitrovica, Okružna organizacija slepih Leskovac, Opštinska organizacija slepih i slabovidih Velika Plana, Udruženje za pomoć MNRO Zvezdara, Društvo za pomoć MNRL Aleksinac, Udruženje „Imam pravo", Društvo za pomoć MNRL Aleksandrovac, Udruženje za pomoć mentalno nedovoljno razvijenih osoba Novi Pazar, Udruženje za pomoć MNRO „Zagrljaj" Topola, Udruženje za pomoć MNRO „Biser" opštine Srbobran, Udruženje za pomoć MNRO Ivanjica, Udruženje za pomoć deci sa posebnim potrebama „Naši snovi“,Udruženje za pomoć MNRO Trstenik i Međuopštinsko udruženje bubrežnih invalida i bolesnika Smederevske Palanke i Velike Plane- Kidney.

**DRUGA TAČKA** - Razmatranje Inicijative za donošenje autentičnog tumačenja odredaba Zakona o elektronskim medijima, koju je Odboru podnela Javna medijska ustanova „Radio televizija Srbije“

Predsedavajuća je obavestila prisutne da je Odboru za kulturu i informisanje dana 17. novembra 2016. godine, dostavljena Inicijativa Javne medijske ustanove “Radio televizija Srbije” za donošenje autentičnog tumačenja člana 100. Zakona o elektronskim medijima i dodala da shodno članu 107. Ustava Republike Srbije i 194. Poslovnika Narodne skupštine, predlog za donošenje autentičnog tumačenja zakona, može da podnese Ustavom ovlašćeni predlagač zakona.

Predsedavajuća je otvorila raspravu povodom ove tačke Dnevnog reda u kojoj su učestvovali: Đorđe Vukadinović, Ana Stevanović i Vesna Marjanović.

**Đorđe Vukadinović** istakao je da je važno da članovi Odbora budu bolje upoznati sa inicijativom Javne medijske ustanove „Radio-televizija Srbije” i izneo predlog da se rasprava o ovoj tački Dnevnog reda odloži.

**Ana Stevanović** ukazala je na određene tehničke nedostatke, koje inicijativa Javne medijske ustanove „Radio-televizija Srbije” ima.

**Vesna Marjanović** ukazala je na činjenicu da je u delokrugu rada Odbora za kulturu i informisanje i razmatranje pitanja iz oblasti informisanja, kao i da bi u skladu sa procedurom predviđenom Poslovnikom, inicijativu trebalo uputiti Odboru za ustavna pitanja i zakonodavstvo. Takođe, iznela je predlog da se u narednom periodu održi sednica Odbora na kojoj bi se razmatrali problemi u funcionisanju Javne medijska ustanova „Radio televizija Srbije“,.

S obzirom da povodom ove tačke Dnevnog reda nije bilo dalje rasprave, predsedavajuća je stavila na glasanje predlog da Odbor za kulturu i informisanje, Inicijativu za donošenje autentičnog tumačenja odredaba člana 100. Zakona o elektronskim medijima, koju je podnela Javna medijska ustanova „Radio televizija Srbije“, uputi Odboru za ustavna pitanja i zakonodavstvo, na razmatranje i dalju nadležnost.

Odbor je sa 13 glasova za i 2 uzdržana, usvojio predlog da se Inicijativa za donošenje autentičnog tumačenja odredaba člana 100. Zakona o elektronskim medijima, koju je podnela Javna medijska ustanova „Radio televizija Srbije“, uputi Odboru za ustavna pitanja i zakonodavstvo, na razmatranje i dalju nadležnost.

Predsedavajuća je stavila na glasanje predlog Vesne Marjanović, da se održi nova sednica Odbora na kojoj bi se razmatrali problemi Javne medijske ustanove „Radio-televizija Srbije”.

Odbor je sa 5 glasova za, 2 glasa protiv i 7 članova koji nisu glasali, odbio predlog Vesna Marjanović.

Sednica je završena 15,00 časova.

SEKRETAR PREDSEDNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Dana Gak Maja Gojković